Sapa' ama cohuenayayso . C̈ha sottena ñerra'm shechp̃a e'ñe sompor sepen allohuenes . Ñeñt̃o'marña amach errot̃enot̃ señoso cohuen t̃arro'mar sapa' po'ñoc̈hpa' ama cohuenayayso . E'ñe atet̃ atarr soct̃ape'chatse'tyen seyoc̈hro ñeñt̃ ama cohuenayaye , att̃ot̃ca'yeña señosatse'tyen . Ama't erra'tsena acheñer ñeñt̃ e'ñe po'ñoc̈h cohuen ñapa' añcha'ña orrtatyen ñeñt̃ e'ñe cohuenare' cot̃ape'chen pueyoc̈hro t̃arro'mar pueyoc̈hroña all cot̃ape'chenan shonte' ñeñt̃ e'ñe cohuentetsa . T̃arraña po'poñ acheñer ñeñt̃ po'ñoc̈h ama cohuenayaye , ñapa'c̈ho'ña añach orrtatyen ñeñt̃ atet̃ cot̃ape'chen pueyoc̈hro ñeñt̃ ama cohuenayaye t̃arro'mar pueyoc̈hroña all cot̃ape'chenan shonte' pa'namen sosya'tsañ . T̃arro'mar ñerra'm shonte' yoct̃ape'chen yeyoc̈hro ñeñt̃ cohuentetsa , ñeñt̃pa' e'ñech ñeñt̃a cohuen yeserrpare'ten . T̃arraña ñerra'm shonte' yoct̃ape'chen ñam̃a yeyoc̈hro ñeñt̃ ama cohuenayayepa' ñeñt̃pa'c̈ho'ña e'ñech ñeñt̃a yemnen o'ch yeserrpare'tyen .
